
Относно: Инвестиционно предложение (ИП) „Водовземане от яз. Горни Дъбник с цел напояване на земеделски култури в землищата на с. Горни Дъбник, гр. Долни Дъбник, общ. Долни Дъбник и с. Ясен, общ. Плевен“


	УВАЖАЕМА ГОСПОЖО ДИНЕВА, 

Във връзка с Ваше уведомление с вх. №АО-3068/02.06.2026 г. за ИП „Водовземане от яз. Горни Дъбник с цел напояване на земеделски култури в землищата на с. Горни Дъбник, гр. Долни Дъбник, общ. Долни Дъбник и с. Ясен, общ. Плевен“, на основание чл. 6а, т.2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр.73/2007 г., изм. и доп.), и представено становище от Басейнова дирекция „Дунавски район“ с вх. №АО-3068-2/06.07.2026 г. на РИОСВ – Плевен, Ви уведомявам следното:
ИП „Водовземане от яз. Горни Дъбник с цел напояване на земеделски култури в землищата на с. Горни Дъбник, гр. Долни Дъбник, общ. Долни Дъбник и с. Ясен, общ. Плевен“, попада в обхвата на чл. 2, ал. 2 от Наредбата за ОС.
1. ИП предвижда водовземане от яз. Горни Дъбник с цел напояване на земеделски култури в землищата на с. Горни Дъбник, гр. Долни Дъбник, общ. Долни Дъбник и с. Ясен, общ. Плевен. Водовземането с цел напояване на 4700 дка земеделски култури е ново, но ще се реализира чрез съществуващи съоръжения. Ще се напояват земеделски земи към напоителна система „Голяма Витска“ – напоително поле на магистрален канал М 2-1. За да бъде осигурено напояването на напоителното поле ще се използва водоподаване от шахтите на промишления водопровод, който има самостоятелно водовземане от язовира – смостоятелна водна кула.  По водопровода се доставя вода от яз. „Горни Дъбник“ до промишлените предприятия в гр. Плевен и до съоръжения на ВиК – водоснабдителна група „Крушовица“. От яз. „Горни Дъбник“ до Рафинерия „Плама“ водопроводът е собственост на „Рафинерия Плама“ АД. Този участък от водопровода се ползва на основание Договор за наем № Д-53-21-59/25.02.2026 г. със срок до 28.02.2027 г. След този участък. До края на водопровода е общински и безвъзмездно се ползва от „Напоителни системи“ ЕАД клон Среден Дунав – Плевен. Водовземането е чрез съществуваща водовземна кула в язовира (ПИ №16537.263.946, обл. Плевен, общ. Долни Дъбник, с. Горни Дъбник) с географски координати WGS: N 43 22 17,39 и E 24 19 50,10. Географските координати на напояваните площи в центъра на масивите по землища са: с. Горни Дъбник – 900 дка, N 43 23 15,95 и E 24 23,10; гр. Долни Дъбник – 3500 дка, N 43 23 23,61 и E 24 25 57,75; с. Ясен – 300 дка, N 43 25 25,15 и E 24 30 23,75. Необходими количества вода – 2 115 000 м3/год., които ще се измерват с разходомери монтирани в началото на водоподаването за всеки водоползвател. За реализиране на ИП няма да се извършват строителни дейности. Не се предвижда изграждане на нова или промяна на съществуваща пътна инфраструктура. 
ПИ №16537.263.946, обл. Плевен, общ. Долни Дъбник, с. Горни Дъбник, е с вид територия Територия, заета от води и водни обекти, НТП Язовир, съгласно КАИС – Портал за електронни услуги на АГКК.
2. ИП не попада в границите на защитени територии по смисъла на Закона за защитените територии.
3. ПИ №16537.263.946, обл. Плевен, общ. Долни Дъбник, с. Горни Дъбник, попада в границите на защитени зони по смисъла на Закона за биологичното разнообразие:
- BG0002095 “Горни Дъбник - Телиш”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-557/05.09.2008 г. на МОСВ (ДВ бр.84/26.09.2008 г.);
- BG0000611 “Язовир Горни Дъбник”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-302/31.03.2021 г. на МОСВ (ДВ бр. 49/11.06.2021 г.).
Предвидените за напояване площи съгласно предоставените координати не попадат в защитени зони по смисъла на Закона за биологичното разнообразие. 
4. Реализацията на ИП е допустима спрямо режима на защитени зони BG0002095 “Горни Дъбник - Телиш” и BG0000611 “Язовир Горни Дъбник”, определен в заповедите за обявяването им, при условие, че дейността не води до пресушаване или промяна на хидрологичния режим на язовира и водите за напояване не съдържат вещества и отпадъци над допустимите норми.
[bookmark: _Hlk197792263]5. При извършената проверка за допустимост по реда на чл. 12, ал. 5, във връзка с чл. 2, ал. 2 от Наредбата за ОС се констатира, че съгласно становище на Басейнова дирекция „Дунавски район“ с вх. №АО-3068-2/06.07.2026 г. на РИОСВ – Плевен, реализирането на ИП не се очаква да окаже негативно въздействие върху водите и водните екосистеми и е допустимо спрямо ПУРБ и ПУРН в Дунавски район за периода 2022 – 2027 г. и спрямо Закона за водите и наредбите към него, при спазване на мерките и законовите изисквания, посочени в т. 1 и т. 2 от настоящото становище, в т.ч.: предвидените дейности са свързани с водовземане от яз. Горни Дъбник и подлежат на разрешителен режим съгласно Глава IV от ЗВ в съответствие с Наредбата за ползването на повърхностните води. Поради характера на планираните дейности и предвиденото водовземане от язовира, не се очаква реализацията на ИП да доведе до влошаване на екологичното състояние и/или химичното състояние на повърхностното ВТ, при спазване на посочените по-долу мерки и законови изисквания. Реализацията на ИП е допустима спрямо целите и мерките за постигане на добро състояние на водите, определени в ПУРБ 2022–2027 г. и не се очаква да окаже значително въздействие върху водните тела, при спазване на мерките предвидени в плана. Реализирането на ИП е допустимо спрямо ПУРН 2022–2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици.

6. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението и характера на заявеното ИП, при реализацията му няма вероятност от отрицателно въздействие върху защитени зони BG0002095 “Горни Дъбник - Телиш” и BG0000611 “Язовир Горни Дъбник”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0002095 “Горни Дъбник - Телиш” и BG0000611 “Язовир Горни Дъбник”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
• Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0002095 “Горни Дъбник - Телиш” и BG0000611 “Язовир Горни Дъбник”.
В тази връзка, на основание чл. 2, ал. 2 от Наредбата за ОС, Ви уведомявам, че за така заявеното ИП преценката на компетентния орган е, че не е необходимо провеждането на процедура по реда на Глава втора от Наредбата за ОС.
Настоящото писмо се отнася само за ИП в заявените параметри и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ за промените.
Становището на Басейнова дирекция „Дунавски район“ (изх. №ПУ-01-623-1/06.07.2026 г.) с вх. № АО-3068-2/06.07.2026 г.на РИОСВ – Плевен, е оповестено чрез поставяне на интернет страницата на Басейнова дирекция „Дунавски район“ - http://www.bd-dunav.org.



							
С уважение, 


гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

